nahid-hub/BLUGE-bengali-wikipedia-section-title-prediction huggingface dataset:
আল জাজিরার সাংবাদিক ইয়োসরি ফুদা প্রতিবেদন প্রকাশ করেন যে ২০০২ সালের এপ্রিল মাসে খালিদ শেখ মোহাম্মদ এই হামলায় তার দায় স্বীকার করেন এবং জানান তার সাথে ছিলেন রামজি বিন আল-শিভ। নয়/এগারো কমিশন রিপোর্টের প্রতিবেদনে বলা হয় যে ১১ সেপ্টেম্বরের হামলার প্রধান মোহাম্মদের মার্কিন যুক্তরাষ্ট্রের প্রতি বৈরিতার কারণ হল ইসরায়েলের প্রতি মার্কিন যুক্তরাষ্ট্রের বৈদেশিক নীতির বিরুদ্ধে তার সহিংস অসম্মতি। মোহাম্মদ ১৯৯৩ সালের ওয়ার্ল্ড ট্রেড সেন্টারে বোমা হামলার উপদেশদাতা ও বিনিয়োগকারী ছিলেন এবং তিনি এই হামলার প্রধান বোমা হামলাকারী রামজি ইউসেফের চাচা।

সঠিক অনুচ্ছেদ শিরোনাম কোনটি?
titleA. খালিদ শেখ মোহাম্মদ
titleB. পটভূমি
titleC. উদ্দেশ্য
titleD. আল-কায়েদা
উত্তর: titleA
২০০৭ সালের ১১ ই মে মধ্যরাতের ঠিক পরে তাসনিম খলিলকে ঢাকার ধানমন্ডি থানায় সাদা পোশাকধারী চারজন বাংলাদেশি সেনা সুরক্ষা কর্মকর্তা তাকে আটক করে। তার স্ত্রী বলেছিলেন যে অফিসাররা তাদের বাড়িতে এসে তার স্বামীকে গ্রেপ্তারি পরোয়ানা ছাড়াই নিয়ে যায় তবে জরুরি অবস্থার কারণে। সুরক্ষা বাহিনী তার বাড়িতে থাকাকালীন তারা পুরো অনুসন্ধান চালিয়ে তার পাসপোর্ট, কম্পিউটার এবং টেলিফোন সরঞ্জাম এবং তার সাংবাদিকতার কাজে ব্যবহৃত কাগজপত্র এবং ইলেকট্রনিক ফাইল বাজেয়াপ্ত করে। হিউম্যান রাইটস ওয়াচ বিশ্বাস করেছে যে তিনি তার মানবাধিকার রিপোর্টিং এবং বাংলাদেশে অন্তর্বর্তীকালীন সরকারের বিরুদ্ধে কথা বলার জন্য আটক ছিলেন এবং "ডেইলি স্টারের" এক সম্পাদক মাহফুজ আনাম বলেছেন যে তাসনিম খলিল ডট কম ব্লগ করার কারণে সরকার তাকে আটকানোর কথা বলেছিল। 

খলিলকে শহরের ধানমন্ডি থানায় নিয়ে যাওয়া হয়নি তার শহর এলাকার সংসদ ভবন সেনা শিবিরে এবং সেখানে দুর্নীতি দমন টাস্কফোর্সের হাতে রাখা হয়েছিল। এই গ্রেপ্তারের সময় তিনি বেশিরভাগ সময় চোখ বন্ধ রেখেছেন এবং তাকে লাটিপেটা করা হয়েছিলো। তাসনিমখালিল ডটকম-এ তার ব্লগিং সম্পর্কে তাকে প্রশ্ন করা হয়েছিল। "ফোরাম" ম্যাগাজিনে তার লেখা একটি নিবন্ধের কারণে তাকেও মারধর করা হয়েছিল। তাকে অন্তর্বর্তীকালীন সরকারবিরোধী এবং গুপ্তচর হিসাবে অন্যান্য দেশে সিএনএন এবং হিউম্যান রাইটস ওয়াচের সাথে কাজ করার অপরাধ স্বীকার করতে বলা হয়েছিল। খলিলকে বন্দী হওয়ার ২২ ঘণ্টার মধ্যে হোটেল সোনোগ্রানের সামনে মুক্তি দেওয়া হয়েছিল, ডিজিএফআই গোয়েন্দা বিভাগ থেকে এটি সবচেয়ে কম সময় যে কাউকে মুক্তি দেওয়া হয়েছিল, এবং মিডিয়া আউটলেটগুলি থেকে তাকে মুক্তি দেওয়ার চাপের ফলে, প্রেস স্বাধীনতা সংস্থাগুলি এবং মানবাধিকার সংস্থাগুলি তার পক্ষে একাধিক বিবৃতি প্রকাশ করে। 

হিউম্যান রাইটস ওয়াচ-এর ব্র্যাড অ্যাডামসের মতে, "সমালোচক সাংবাদিক হিসাবে তাসনিম খলিলের খ্যাতি সম্ভবত তাকে গ্রেপ্তারের জন্য প্ররোচিত করেছিল, তবে এটি তার জীবন রক্ষাও করতে পারে। জরুরি নিয়মের অধীনে সুরক্ষা বাহিনীর হাতে থাকা সাধারণ বাংলাদেশিদের তেমন কোনও সুরক্ষা নেই। " 

সঠিক অনুচ্ছেদ শিরোনাম কোনটি?
titleA. প্রতিক্রিয়া
titleB. গ্রেপ্তার এবং নির্যাতন
titleC. প্রসঙ্গ
titleD. প্রারম্ভিক জীবন
উত্তর: titleB
১৯৯১—২০০০ সালে তিনি গোপীবাগ ফ্রেন্ডস ক্লাবের পক্ষ হয়ে প্রথম বিভাগ ক্রিকেট খেলতেন। তিনি ভালো সাঁতারু ছিলেন এবং নতুন সাঁতারুদেরকে মোশারফ হোসেন জাতীয় সুইমিং পুলে সপ্তাহে ৬ দিন সাঁতার শিখাতেন। ২০০৩ সালে তিনি গডফাদার নামক একটি বাংলা সিনেমায় অভিনয় করেন। এছাড়াও তিনি বেশ কিছু বিজ্ঞাপনচিত্রে মডেল হিসেবে কাজ করেন।

সঠিক অনুচ্ছেদ শিরোনাম কোনটি?
titleA. অন্যান্য ভূমিকায় আজম খান
titleB. প্রারম্ভ ও উচ্চারণ ব্যান্ড
titleC. ছেলেবেলা
titleD. মৃত্যু
উত্তর: titleA
জহির উদ্দিন মুহাম্মদ বাবর মুঘল সম্রাজ্যের প্রতিষ্ঠাতা।

মুঘল শাসনের সময় বঙ্গ মুঘলদের মুসলিম সংখ্যা গরিষ্ঠ প্রদেশ ছিল। এপ্রদেশ কাপড় উৎপাদন জাহাজ নির্মান শিল্পের জন্য বিখ্যাত ছিল।

বাংলার কৃষকরা ১৬০০ থেকে ১৬৫০ সালের মধ্য রেশম চাষ শেখে। 

মুঘল আমলে বাংলা ছিল মসলিন, সিল্ক এবং মুক্তা বাণিজ্যের কেন্দ্র বিন্দু। ঢাকার সিল্ক মধ্য এশিয়ায় 'ঢাকা' নামে পরিচিত ছিল।




সঠিক অনুচ্ছেদ শিরোনাম কোনটি?
titleA. বাংলার নবজাগরণ
titleB. মাৎস্যন্যায়
titleC. মুঘল আমল (১৫২৬-১৮৫৭)
titleD. বঙ্গভঙ্গ
উত্তর: titleC
১৯৭৭ সালে তার নিজের ব্যান্ডে কাজ করার পাশাপাশি সে ফিলিংস নামের একটি রক ব্যান্ডে যোগ দেন গিটার বাদক হিসেবে, যেখানে তিনি কাজ করেছিলেন জেমস এর সঙ্গে। জেমস বলেছিল, সে বাচ্চুকে একটি চায়ের দোকানে গিটার বাজাতে দেখেছিল এবং বাচ্চুর গিটার বাজানো দেখেই সে তাকে ফিলিংসে যোগ করতে বলেন। বাচ্চু তার কথায় রাজি হয়ে যান এবং পরবর্তী তিন বছর, ১৯৮০ সাল পর্যন্ত ওই ব্যান্ডে কাজ করেন। ১৯৮০ সালে সোলসের গিটার বাদক সাজেদ উল আলম উচ্চশিক্ষার জন্যে আমেরিকায় চলে যায়। একরাতে যখন ফিলিংস চট্টগ্রামের একটি ক্লাবে অনুষ্ঠান করছিল, তখন সেখানে উপস্থিত ছিল সোলস ব্যান্ডের নকীব খান। বাচ্চুর গিটার বাজানো দেখে সে মুগ্ধ হয়ে যায় এবং সোলসের গায়ক তপন চৌধুরী কে বাচ্চুর ব্যপারে বলেন। পরদিন রাতে তারা ফিলিংস এর অনুষ্ঠান দেখতে আসে এবং বাচ্চুকে সোলসে যোগ দেওয়ার ব্যাপারে বলেন। বাচ্চু একই বছরের মাঝামাঝি সময়ে "আগলি বয়েজ" এর গায়ক কুমার বিশ্বজিৎ এর সাথে যোগ দেন। পরবর্তী দশ বছর সে সোলস এর মূল গিটার বাদক, গীতিকার এবং গায়ক (অনিয়মিত) হিসেবে কাজ করে। সে সোলসের সাথে চারটি অ্যালবামে কাজ করেছিল: "সুপার সোলস" (১৯৮২) যা ছিল বাংলাদেশের প্রথম গানের অ্যালবাম, "কলেজের করিডোরে" (১৯৮৫), "মানুষ মাটির কাছাকাছি" (১৯৮৭) এই অ্যালবামটিতেই বাচ্চুর সোলসের হয়ে গাওয়া প্রথম গান "হারানো বিকেলের গল্প" প্রকাশ পায়। সোলসের সাথে তার শেষ অ্যালবামটি ছিল "ইস্ট অ্যান্ড ওয়েস্ট", যা প্রকাশ পেয়েছিল ১৯৮৮ সালে। 
১৯৯০ সালের শেষের দিকে বাচ্চু ব্যান্ডটি ছেড়ে নিজের ব্যান্ড লিটল রিভার ব্যান্ড গঠন করেন, যা পরবর্তী সময়ে লাভ রানস ব্লাইন্ড বা সংক্ষেপে এল আর বি নামে জনপ্রিয়তা লাভ করে। সোলস ত্যাগ করার পরেও বাচ্চু বিভিন্ন অনুষ্ঠানে তপন চৌধুরী, নকিব খান এবং কুমার বিশ্বজিৎ এর সাথে অনুষ্ঠান করেছে। ২০১২ সালে বাচ্চু "দ্য ডেইলি স্টার" কে বলেছিল:

সঠিক অনুচ্ছেদ শিরোনাম কোনটি?
titleA. ১৯৭৭-১৯৯০: ফিলিংস ও সোলস
titleB. ব্যক্তিগত সম্পর্ক
titleC. স্বীকৃতি
titleD. প্রথম কিছু কাজ: ১৯৮৬-১৯৮৮
উত্তর: titleA
দিয়েন বিয়েন ফুর জনসংখ্যা একে সঙগায়িত করার সাথে বিভিন্ন হয়, তবে এর মান সাধারণত ৭০,০০০ থেকে ১২৫,০০০-এর মাঝে। এই শহরটি খুব দ্রুত বৃদ্ধি পাচ্ছে এবং ধারণা করা হয় ২০২০ সালের মাঝে এর জনসংখ্যা হবে ১৫০,০০০ জন। এই শহরের বেশিরভাগ লোক জাতিগতভাবে ভিয়েতনামীয় নয়, বরং বেশিরভাগ লোক থাই জাতির অন্তর্গত। জাতিগতভাবে ভিয়েতনামীয়দের সংখ্যা হলো জনসংখ্যার তিন ভাগের এক ভাগ, যাদের নাম মং, সি লা এবং অন্যান্য।

সঠিক অনুচ্ছেদ শিরোনাম কোনটি?
titleA. ভিয়েতনামে অবস্থান
titleB. পরিবহন
titleC. জনসংখ্যা
titleD. দিয়েন বিয়েন ফুর অবরোধ (১৯৫৪)
উত্তর: titleC
প্রচলিত প্রান্তিক জিনজিভাইটিস সাধারণত ব্যথাহীন সাব-জিনজিভাইটিস থেকে হয়। তবে জিনজিভাইটিস / পিরিয়ডোন্টাইটিসের একটি তীব্র রূপ হলো নেক্রোটাইজিং আলসারেটিভ জিনজিভাইটিস (এএনইউজি), প্রায়শই হঠাৎ করে বিকাশ লাভ করতে পারে। এটি হলে গুরুতর পিরিওডোন্টাল ব্যথা, মাড়ি থেকে রক্তপাত, "পাঞ্চ আউট" আলসারেশন, দাঁতের ক্ষতি এবং বাজে দুর্গন্ধযুক্ত ও নিকৃষ্ট স্বাদের হয়। পূর্বাভাস দেওয়ার কারণগুলির মধ্যে হ'ল দুর্বল মৌখিক স্বাস্থ্যবিধি, ধূমপান, অপুষ্টি, মানসিক চাপ এবং ইমিউনোসাপ্রেশন। এই অবস্থাটি সংক্রামক নয়, তবে একই ঝুঁকির কারণগুলি ভাগ করে এমন লোকজনের এক্সইসাথে একাধিক কেস দেখা দিতে পারে (যেমন পরীক্ষার সময় ছাত্রাবাসে শিক্ষার্থীরা)। 'এএনইউজি' কয়েকটি সাক্ষাতে চিকিৎসা করা হয়, ন্যাক্রোটিক জিনজিভার ডেব্রিটমেন্ট, বাসায় হাইড্রোজেন পারঅক্সাইড দিয়ে কুলি, বেদনানাশক এবং যখন ব্যথা পর্যাপ্ত কমে আসে তখন মাড়ির নিচে পরিষ্কার, উভয়ই পেশাগতভাবে এবং বাড়ীতে করতে হয়। অন্তর্নিহিত সিস্টেমিক রোগ না থাকলে অ্যান্টিবায়োটিক এখানে নির্দেশিত হয় না। 

সঠিক অনুচ্ছেদ শিরোনাম কোনটি?
titleA. ইতিহাস, সমাজ ও সংস্কৃতি
titleB. তীব্র নেক্রোটাইজিং আলসারেটিভ জিনজিভাইটিস
titleC. পেরিকরোনাইটিস
titleD. পালপল
উত্তর: titleB
ত্বক আচ্ছাদন তন্ত্রের একটি অঙ্গ
আরও থাকে
ত্বক দেহের সবচেয়ে বৃহত্তম এবং ভারী অঙ্গ।

ত্বক তিনটি স্তরে বিভক্ত: 

ডার্মিসের নিচের সাবকিউটেনিয়াস কলা নিম্নবর্তী পেশী, কলা এবং অন্যন্য অঙ্গকে রক্ষা করে। এই কলা অনেক তন্তু ও এ্যাডিপোস (মেদ) কোষ দ্বারা গঠিত। তন্তুগুলো ডার্মিস হতে সাবডার্মিস পর্যন্ত বিস্তৃত হয়ে তাদের পরস্পরের বাঁধন মজবুদ করে এবং স্থিতিস্থাপকতা দেয়। ত্বকের উপরের চুল দেহের তাপ নিয়ন্ত্রণে এবং ক্ষতিকারক বন্তুকণা হতে রক্ষা করে।

ত্বকের গ্রন্থিগুলো হলো:

সঠিক অনুচ্ছেদ শিরোনাম কোনটি?
titleA. ত্বক
titleB. স্তর সমূহ
titleC. ডার্মিস
titleD. উপস্তর সমূহ
উত্তর: titleA
বন্দর নগরী হিসাবে ব্রিটিশ-পূর্ব, ব্রিটিশ এবং পাকিস্তান পর্বে চট্টগ্রাম বাণিজ্যিক ক্ষেত্রে এগিয়ে ছিল। বন্দরভিত্তিক কর্মকান্ড ছাড়াও ব্রিটিশ আমলে আসাম বেঙ্গল রেলওয়ের সদর দপ্তর চট্টগ্রামে স্থাপিত হয়। পাকিস্তান পর্বে চট্টগ্রামে ভারী শিল্প যেমন - ইস্পাত, মোটরগাড়ি, পাট, বস্ত্র, সুতা, তামাক, ম্যাচ ও ঔষধ শিল্পের কারখানা গড়ে ওঠে। তাছাড়া কিছু বহুজাতিক কোম্পানির সদর দপ্তরও চট্টগ্রামে গড়ে ওঠে।
সঠিক অনুচ্ছেদ শিরোনাম কোনটি?
titleA. তামাক
titleB. শিল্প
titleC. পলাশীর যুদ্ধ ও ইংরেজদের কাছে চট্টগ্রাম হস্তান্তর
titleD. মৎস চাষ ও আহরণ
উত্তর: titleB
অভিযানের রোভারের নাম দেওয়া হয়েছে "প্রজ্ঞান" () ) রোভারের ভর প্রায় ২৭ কেজি (৬০ পাউন্ড) এবং সৌরশক্তি চালিত হবে। রোভারটি সেকেন্ডে ১ সেন্টিমিটার হারে চান্দ্র পৃষ্ঠের ৫০০ মিটার পথ ধরে ৬ চাকার উপর দিয়ে চলাচল করবে, স্থানটিতে থাকা রাসায়নিক পদার্থের বিশ্লেষণ করবে এবং ল্যান্ডারে ডেটা প্রেরণ করবে, যা এটি পৃথিবীর অভিযান নিয়ন্ত্রণ কেন্দ্রে রিলে করে দেবে। নেভিগেশনের জন্য, রোভারটি ব্যবহার করে: ক) স্টেরিওস্কোপিক ক্যামেরা ভিত্তিক ৩ডি দৃষ্টি ও খ) নিয়ন্ত্রণ এবং মোটর গতিবিদ্যা।


সঠিক অনুচ্ছেদ শিরোনাম কোনটি?
titleA. প্রজ্ঞান রোভার
titleB. উদ্দেশ্য
titleC. তৃতীয় চন্দ্র কক্ষপথে স্থাপন
titleD. চন্দ্রকেন্দ্রিক পর্ব
উত্তর: titleA
ভারতের আঞ্চলিক ভাষাসমূহের উত্কর্ষ ও বিকাশের জন্য সাহিত্য আকাদেমি প্রতিবছর এই পুরস্কার প্রদান করে আসছে। আকাদেমি তারলোকের দ্বারা স্বীকৃত ২২ টা ভাষার একাডেমী পুরস্কার দেয়। ১৯৯৫ সাল থেকে এই পুরস্কার প্রদান করে আসা হচ্ছে। । এই পুরস্কারের অর্থমূল্য ৪০ হাজার টাকা ও একটি তাম্রপত্র। মূল ভাষার উপরে অনূদিত গ্রন্থের জন্যও সাহিত্য আকাদেমি পুরস্কার প্রদান করা হয়।

সঠিক অনুচ্ছেদ শিরোনাম কোনটি?
titleA. মহাত্মা গান্ধী শান্তি পুরস্কার
titleB. ভারতরত্ন
titleC. সাহিত্য আকাদেমি পুরস্কার
titleD. কমল কুমারী জাতীয় পুরস্কার
উত্তর: titleC
ইউরোপের বিভিন্ন দেশ ঘুরে ১৮৮৮ খ্রিষ্টাব্দে প্রফুল্লচন্দ্র রায় স্বদেশে প্রত্যাবর্তন করেন। দেশে ফিরে প্রেসিডেন্সী কলেজের সহকারী অধ্যাপক হিসেবে যোগদানের মাধ্যমে তিনি কর্মজীবন শুরু করেন। প্রায় ২৪ বছর তিনি এই কলেজে অধ্যাপনা করেছিলেন। অধ্যাপনাকালে তার প্রিয় বিষয় রসায়ন নিয়ে তিনি নিত্য নতুন অনেক গবেষণাও চালিয়ে যান। তার উদ্যোগে তার নিজস্ব গবেষণাগার থেকেই বেঙ্গল কেমিক্যাল কারখানা সৃষ্টি হয় এবং পরবর্তীকালে ১৯০১ খ্রিষ্টাব্দে তা কলকাতার মানিকতলায় ৪৫ একর জমিতে স্থানান্তরিত করা হয়। তখন এর নতুন নাম রাখা হয় বেঙ্গল কেমিক্যাল এন্ড ফার্মাসিউটিক্যাল ওয়ার্কস লিমিটেড।



সঠিক অনুচ্ছেদ শিরোনাম কোনটি?
titleA. শিক্ষাজীবন
titleB. ব্যক্তি হিসেবে আচার্য
titleC. কর্মজীবন
titleD. অসাম্প্রদায়িকতা
উত্তর: titleC
কয়েকটি সংবাদ মাধ্যমে প্রকাশ করা মতে শীনার জন্মের সময় তার বর্তমান পিতা হিসেবে দাবী করা অসমের করিমগঞ্জে বাস করা সিদ্ধার্থ দাস বাংলাদেশে পালিয়ে গিয়ে পরে কলকাতায় আত্মগোপন অবস্থায় ছিল। সিদ্ধার্থ কলকাতায় থাকা অবস্থায় পুনর্বিবাহ করেন ও তার একটি পুত্র সন্তান রয়েছে। সিদ্ধার্থ দাসের মতে ইন্দ্রাণীর সহিত তার সামাজিক বিবাহ হয় নাই। কিন্তু তিনি ইন্দ্রানীর পিতৃ গৃহে বসবাস করে উপেন্দ্র কুমার বরার সহিত ব্যবসা করছিল যা অসফল হয়। সিদ্ধার্থ দাসে শীনা ও মিখাইল তার ও ইন্দ্রানীর সন্তান বলে প্রকাশ করেছেন। 
সিদ্ধার্থের পলায়ণ ও আত্মোগোপনের পর ইন্দ্রাণী একপক্ষীয় ভাবে বিবাহ বিচ্ছেদের আইনি হলফনামা জারি করে ৩ বছরের শীনা ও মিখাইলকে উপ্রেন্দ্র কুমার বরার কাছে দিয়ে উচ্চ শিক্ষার জন্য কলকাতায় গমন করেন। শীনা ও মিখাইল তার প্রকৃত পিতামহ-পিতামহীকে নিজ পিতা-মাতার পরিচয় দিয়ে বড় হয়ে উঠে। শুনা যায় যে ইন্দ্রানী সর্বদা শীনা ও মিখাইলের বাল্যকালের ফটো নিজের সঙ্গেই রাখতেন
সঠিক অনুচ্ছেদ শিরোনাম কোনটি?
titleA. শৈশবকাল
titleB. পুনঃমিলন
titleC. জন্ম
titleD. শীনার নিরুদ্দ্যেশ ও মৃত্যু
উত্তর: titleA
প্রাতিষ্ঠানিক শিক্ষার হার ৪০.২০% (পুরুষ ৪২.১০%, মহিলা ৩৮.২০%)।

ত্রিশাল উপজেলায় বিশ্ববিদ্যালয় ০১টি "(সরকারি)", সরকারি প্রাথমিক বিদ্যালয় ১২০টি, বে-সরকারি প্রাথমিক বিদ্যালয় ৪৪টি, কমিউনিটি প্রাথমিক বিদ্যালয় ০৭টি, জুনিয়র উচ্চ বিদ্যালয় ০৮টি, উচ্চ বিদ্যালয় ৪৩টি "(০১টি সরকারি)", উচ্চ বিদ্যালয় (বালিকা) ০৫টি, দাখিল মাদ্রাসা ৩৪টি, আলিম মাদ্রাসা ০৯টি, ফাযিল মাদ্রাসা ০৫টি, কলেজ ১০টি "(০১টি সরকারি)", কলেজ (বালিকা) ০১টি রয়েছে।






সঠিক অনুচ্ছেদ শিরোনাম কোনটি?
titleA. অর্থনীতি
titleB. জনসংখ্যার উপাত্ত
titleC. যোগাযোগ ব্যবস্থা
titleD. শিক্ষা
উত্তর: titleD
সিড কিঙ এবং চার্লি পাইণ্টারের জুটিতে ফাটল ধরে যখন ১৯৩২ সালে ক্লাবটি ডিভিশন টু তে অবনমিত (রেলিগেটেড) হয়। ফলে নতুন ম্যানেজার 
পাইণ্টার দায়িত্বভার গ্রহণ করেন কিন্তু ক্লাবটি দ্বিতীয় বিশ্বযুদ্ধের আগে আর শীর্ষ পর্যায়ে ফিরে আসতে পারেনি। পাইণ্টার দলটিকে 
আবারো সুসংগঠিত করার প্রচেষ্টা নিলেও তার পরিকল্পনা ধুলিস্মাং হয় যুদ্ধ শুরু হবার কারণে; যখন প্রথম একাদশ মাঠে নামানোই কঠিন হয়ে 
পড়ে। পাইণ্টার নিজেও বয়সের কারণে অবসর নেন। তবে সরকার জীবনযাপন যতটা সম্ভব স্বাভাবিক রাখার প্রয়াস অব্যাহত রাখায় দলটি অতিথি 
খেলোয়াড়দের নিয়ে নিয়মিত খেলতে থাকে। লিগ কাপে অবশ্য অতিথি খেলোয়াড়দের অংশ নেয়ার নিয়ম ছিল না এবং ওয়েস্ট হ্যাম তাদের প্রথম ট্রফি 
জেতে ব্ল্যাকবার্ন রোভার্সকে ১-০ গোলে হারিয়ে। ম্যাচটি উপভোগ করেন ডানকার্ক ইভাকুয়েশনের হাত থেকে বেঁচে যাওয়া দর্শকরা।

ক্লাবটি তার পরবর্তী ৩০ মৌসুমের বেশির ভাগই চার্লি পাইণ্টারের অধীনে ডিভিশন টুতে কাটায়। চার্লি পাইণ্টারের পর দায়িত্ব গ্রহণ 
করেন টেড ফেনটন যিনি নামকরা খেলোয়াড়দের দলে ভিড়ান এবং নতুন প্রতিভাদের বের করে আনতে জোর দেন। ফলশ্রুতিতে ১৯৫৮ সালে দলটি 
আবার টপ ফ্লাইটে (প্রথম বিভাগে) ফিরে আসে যার পিছনে জন ডিকের গোল এবং ম্যালকম এলিসনের ডিভেন্সিভ প্রতিভার বিশেষ অবদান ছিল।

দলটি গড়ে ইংল্যান্ড জাতীয় দলের ত্রয়ী ডিফেণ্ডার ও দলনায়ক ববি মুর, মিডফিল্ডার মার্টিন পিটারস এবং গোলমুখে 
জেফ হার্স্টের মাধ্যমে যারা সবাই ফেনটনের যুবদল থেকে উঠে আসে। এছাড়াও ক্লাবের বহুদিনের সেবি জন বণ্ড, জাতীয় দলের খেলোয়াড় 
কেনি ব্রাউন, প্রতিভাবান উইং হাফ এডি বভিংটন, মিডমিল্ডার ও ফরোয়ার্ড রনি বয়েস, লেফট ব্যাক জ্যাক বার্কেট, 
দৃষ্টিনন্দিত স্ট্রাইকার জন ব্রাইন এবং কিছুটা কম আকর্ষণীয় ব্রায়ান ডিয়ার ও গোলরক্ষক জিন স্ট্যানডেন, উইঙে দলের 
পরবর্তী কোচ হ্যারি রেডক্ন্যাপ এবং দলের প্রথম কৃষ্ঞাঙ্গ খেলোয়াড় জন চার্লস।

সঠিক অনুচ্ছেদ শিরোনাম কোনটি?
titleA. হ্যারি রেডক্ন্যাপ যুগ: সংগঠন
titleB. ১৯৩২ এবং যুদ্ধ মধ্যবর্তী বছরসমূহ
titleC. এলান পারডিউ যুগ: শীর্ষে প্রত্যাবর্তন
titleD. এলান কার্বিসলি: বেঁচে যাওয়া
উত্তর: titleB
লিখন পদ্ধতির গবেষণায় কীস্ট্রোক লগিং এর ব্যবহার এখন একটি পরিচিত বিষয়। অনলাইন থেকে লিখিত তথ্য ধারণ করার জন্য এখন অনেক ধরনের প্রোগ্রাম/সফটওয়্যার পাওয়া যায়। যেমন ইনপুটলগ, স্ক্রিপ্টলগ, ট্রান্সলগ ইত্যাদি।

লেখা সম্পর্কিত বিভিন্ন গবেষোণায় কী-স্ট্রোক লগিং এখন একটি বৈধ সরাঞ্জাম হিসাবে ব্যবহার হয়। লেখা শেখার বোধদয় সহ নিচের বিষয়গুলোতে ব্যবহার হয়- 

কী-স্ট্রোক লগিং বিশেষকরে লেখার গবেষণার কাজে ব্যবহার করা হয়। দ্বিতীয় ভাষা শেখার জন্য, প্রোগ্রামিং দক্ষতা বাড়াতে ও টাইপিং দ্রুত করতেও এর ব্যবহার হয়।

সঠিক অনুচ্ছেদ শিরোনাম কোনটি?
titleA. অটোম্যাটিক ফর্ম ফিলার প্রোগ্রাম
titleB. লিখন পদ্ধতির গবেষণায় কীস্ট্রোক লগিং
titleC. কীস্ট্রক প্রতিবন্ধক সফটওয়্যার
titleD. ডিসেপ্টিং টাইপিং
উত্তর: titleB
উপরের বাম থেকে ডানদিকে নিচের দিকে ১১নং তিলক ইহারা কপালে ধারন করে। এই তিলকের নাম কবীর সেঠ তিলক,জগন্মোহন গোসাঁই যে রামানন্দের নিকট দীক্ষাগ্রহণ করেন,কবীর যিনি প্রথম জীবনে মুসলমান ছিলেন,তিনিও পরবর্তীকালে রামানন্দের নিকট দীক্ষালাভ করেন,তার অগাধ জ্ঞান এবং মহান বৈষ্ণব হওয়ার কারণে তার নামানুসারে এই তিলকের নামকরন করা হয় কবীর সেঠ তিলক।আর এই তিলক জগন্মোহন পন্থী বাউলেরা কপালে ব্যবহার করেন। কবীর এবং জগন্মোহন গোসাঁই একই গুরুর শিষ্য ছিলেন (রামকৃষ্ণ চরিত্র) কবীর স্বহস্তে রামকৃষ্ণ চরিত্র গৃন্থ রচনা করেন।
তবে ক্ষেত্রবিশেষ এদের তিলকের শ্রী পরিবর্তন হইয়া থাকে। মাঝে মাঝে ইহারা শ্বেত বর্নের সুগন্ধি তিলক কপালে ধারন করে,ইহা তাদের তিলকের কাজ সাধন করিয়া রাখে। এরা গুরু আশ্রিত,গুরুর নিকট দীক্ষা গ্রহণ করে,এরূপে তাহারা দ্বিতীয়বার জন্ম গ্রহণ করে বলে স্বীকার করে। এবং নাম গ্রহণ করে পূর্বের গোত্র বিসর্জন দিয়া, তাহাদের অচ্যুতানন্দ গোত্র বলিয়া পরিচয় প্রদান করে। যে সকল শিষ্য গ্রহাশ্রমে থাকিয়া ব্রক্ষ্মচর্য ধর্মের নিয়মানুসারে চলে তাহাদের নাম কূল ব্রক্ষ্মচারী। তাহারা যথাবিধানে সন্তান উৎপাদন করিলেও ধর্মের হেরপের হয় না।
সঠিক অনুচ্ছেদ শিরোনাম কোনটি?
titleA. তিলক ধারন
titleB. উৎপত্তি
titleC. বিশ্বাস
titleD. প্রসার
উত্তর: titleA
নন্দ সাম্রাজ্য ছিল বাংলার ইতিহাসে এক অবিস্মরণীয় যুগ। এই যুগে বাংলার শক্তিমত্তা ও প্রাচুর্য শীর্ষে আরোহণ করে। এই যুগে বাংলা সমগ্র উত্তর ভারত জুড়ে সাম্রাজ্য বিস্তার করতে সক্ষম হয়। নন্দ রাজাদের জন্ম হয়েছিল বাংলায়। তারা বাংলা থেকে মগধ (বিহার) দখল করে এবং উভয় রাজ্যকে ঐক্যবদ্ধ করে বঙ্গ-মগধ নামে একটি নতুন সাম্রাজ্যের পত্তন করে। প্রাচীণ গ্রীক ইতিহাসে বাংলাকে গঙ্গারিডাই এবং মগধকে প্রাসি হিসেবে উল্লেখ করা হয়েছে। গ্রীক ইতিহাসে এই সংযুক্ত রাজ্যকে গঙ্গারিডাই ও প্রাসি বলে উল্লেখ করা হয়েছে। নন্দ রাজাগণ ছিলেন জৈন ধর্মের অনুসারী। এবং তারা ছিলেন জৈন ধর্মের আজীবিক শাখার অনুসারী।

মহাপদ্ম নন্দ ছিলেন নন্দ বংশের সর্বশ্রেষ্ঠ সম্রাট। তিনি সমগ্র ভারতবর্ষ ব্যাপী ব্যাপক সামরিক অভিযান পরিচালনা করেন। তিনি কোশল (উত্তর প্রদেশ), কুরু (পূর্ব পাঞ্জাব), মৎস্য (রাজপুতানা), চেদী (মধ্য প্রদেশ ও বিহারের মধ্যস্থিত জঙ্গলাকীর্ণ অঞ্চল),অবন্তী (মধ্য প্রদেশ) প্রভৃতি অঞ্চল জয় করেন। দিগ্বিজয়ার্থে মহাপদ্ম এক বিশাল সৈন্যবাহিনী প্রস্তুত করেন। তৎকালীন ইতিহাস অনুসারে মহাপদ্মের অধীনে ২,০০,০০০ পদাতিক, ২০,০০০ অশ্বারোহী, ৪,০০০ যুদ্ধরথ ও ২,০০০ হস্তীবাহিনী ছিল। মতান্তরে তার নিকট ২,০০,০০০ পদাতিক, ৮০,০০০ অশ্বারোহী, ৮,০০০ যুদ্ধরথ ও ৬,০০০ হস্তীবাহিনী ছিল।

"কথাসরিৎ সাগর" থেকে জানা যায় তিনি দক্ষিণ ভারতেরও বিরাট অংশ জয় করেছিলেন। তিনি দক্ষিণ ভারতের কলিঙ্গ ও অশ্মক এ রাজ্য দুটো জয় করেছিলেন। অশ্মক হচ্ছে মহারাষ্ট্রের পূর্ব অংশে একটি প্রাচীণ রাজ্যের নাম। এটি দক্ষিণ ভারতে আর্যদের একটি বিখ্যাত উপনিবেশ ছিল। কলিঙ্গ হচ্ছে উড়িষ্যার প্রাচীণ নাম। কলিঙ্গের হস্তিগুম্ফা শিলালিপি থেকে জানা যায় মহাপদ্ম কলিঙ্গে জল সেচের জন্য একটি বিরাট জল প্রণালী নির্মাণ করেছিলেন। তিনি কলিঙ্গ থেকে একটি জৈন তীর্থঙ্করের মূর্তিও রাজধানীতে নিয়ে যান। মহাপদ্ম ভারতবর্ষের ইতিহাসে প্রথমবারের মত একটি বৃহৎ সাম্রাজ্য স্থাপন করতে সক্ষম হন। সমগ্র ভারতবর্ষ জয় করে তিনি একরাট উপাধি গ্রহণ করেন। পরে তাকে অনুসরণ করে পশ্চিম ভারতের রাজারা বিরাট ও দক্ষিণ ভারতের রাজারা সম্রাট উপাধি গ্রহণ করে।

মহাপদ্ম নন্দের পর ক্ষমতায় আসীন হন তার পুত্র উগ্রনন্দ। উগ্রনন্দের সময় রাজ্যে ব্যাপক অর্থনৈতিক সমৃদ্ধি দেখা দেয়। তিনি ব্যক্তিগত ভাবে ৯৯০ মিলিয়ন স্বর্ণখণ্ডের অধিকারী ছিলেন। উগ্রনন্দের সময়ে পাটালিপুত্রে পাঁচটি ধর্মস্তূপ নির্মিত হয়েছিল। প্রাচীণ ভারতের বিভিন্ন ইতিহাসে উগ্রনন্দকে অর্থপিপাসু হিসেবে উল্লেখ করা হয়েছে এবং তাকে ধননন্দ নামে অভিহিত করা হয়েছে। তবে মনে রাখতে হবে উগ্রনন্দ এবং তার পিতা মহাপদ্ম বিপুল পরিমাণ রাজ্য দখল করেছিলেন এবং তারা উক্ত রাজ্যের পরাজিত রাজন্যবর্গের ওপর কর আরোপ করেছিলেন। কাজেই এইসব অভিযোগ উক্ত পরাজিত রাজন্যবর্গের বিষোদ্গার হতে পারে।

উগ্রনন্দের সময় গ্রীক সম্রাট আলেকজাণ্ডার ভারতবর্ষ আক্রমণ করেন। কিন্তু উগ্রনন্দ একটি বিরাট সেনাবাহিনী নিয়ে আলেকজাণ্ডারের মোকাবিলার জন্য প্রস্তুত হন। প্লুটার্ক বলেছেন, পোরাসের সাথে যুদ্ধের পর মেসিডোনিয়ার সৈন্যরা হতাশাগ্রস্ত হয়ে পড়ে, এবং ভারতবর্ষের অভ্যন্তরে আরও প্রবেশের জন্য অনিচ্ছুক হয়ে পড়ে। তারা জানতে পারে গঙ্গা নদী যা ২৩০ স্টেডিয়া বিস্তৃত ছিল এবং ১০০০ ফুট গভীর ছিল, তার পাশের সমস্ত তীর সমস্ত তীর সশস্ত্র যোদ্ধা, ঘোড়া এবং হাতি দ্বারা সম্পূর্ণভাবে আবৃত ছিল। গঙ্গারিডাই ও প্রাসি এর রাজা তার (আলেকজান্ডার) জন্য ২,০০,০০০ পদাতিক, ৮০,০০০ অশ্বারোহী বাহিনী, ৮,০০০ যুদ্ধরথ ও ৬,০০০ হস্তিবাহিনী নিয়ে অপেক্ষা করছিলেন।

সঠিক অনুচ্ছেদ শিরোনাম কোনটি?
titleA. চতুর্থ তত্ত্বাবধায়ক সরকার (২০০৬-২০০৮)
titleB. বহিঃসংযোগ
titleC. নন্দ সাম্রাজ্য
titleD. পরবর্তী ইলিয়াস শাহী রাজবংশ
উত্তর: titleC
জিলার প্রধান সদর হচ্ছে তেজপুর৷ এটি ব্রহ্মপুত্র নদীর পাড়ে, ১৮১ কিলোমিটার গুয়াহাটির পূর্বে অবস্থিত৷ বর্তমান শোণিতপুর জেলার প্রধান নগর তেজপুর ঐতিহাসিক সম্পদের কারণে ভারত বিখ্যাত৷

শোণিতপুর জেলার তিনটা মহকুমা হ'ল তেজপুর, বিশ্বনাথ এবং গহপুর৷

গহপুর ভারত-এর উত্তর-পূর্ব রাজ্য আসামের শোণিতপুর জেলার একটা মহকুমা এবং এখন ইতিহাস প্রসিদ্ধ নগর৷ এখানেই স্বাধীনতা সংগ্রামী কনকলতা বড়ুয়ার জন্ম হয়৷ নগরটি ৫২ নং রাষ্ট্রীয় ঘাই পথর দ্বারা অরুণাচল প্রদেশের রাজধানী ইটানগর-এর নিকটে সংযোগ হয়ে আছে৷ নিকটে ব্রহ্মপুত্র নদীর দ্বারা মাজুলী এবং যোরহাট-এর নিকটে সংলগ্ন হয়ে আছে৷

সঠিক অনুচ্ছেদ শিরোনাম কোনটি?
titleA. ভাষা
titleB. ভৌগোলিক অবস্থিতি
titleC. জেলার সদর এবং মহকুমা
titleD. পর্যটনস্থল
উত্তর: titleC
হুমায়ূন রশীদ চৌধুরী ১৯৫৩ সালে তৎকালীন পাকিস্তানের বৈদেশিক সম্পর্ক বিভাগে যোগদান করেন। এর ফলে তিনি ঐ বিভাগের আওতায় বিভিন্ন প্রশিক্ষণে অংশ নেন। এছাড়াও, লন্ডনের ব্রিটিশ বৈদেশিক কার্যালয় এবং কমনওয়েলথ কার্যালয়েও বিভিন্ন প্রশিক্ষণ গ্রহণ করেন।

কূটনীতিবিদ হিসেবে তিনি পৃথিবীর বিভিন্ন শহরে অবস্থান করেছিলেন। তন্মধ্যে রোম, বাগদাদ, প্যারিস, লিসবন, জাকার্তা এবং নতুন দিল্লী অন্যতম। ১৯৭১- ৭২ সালে তিনি নতুন দিল্লীতে বাংলাদেশ মিশনের প্রধান ছিলেন। ঐ সময় বাংলাদেশের স্বীকৃতির জন্য তিনি ৪০টিরও বেশি দেশে যোগাযোগ করেছিলেন। ১৯৭২ সালে তৎকালীন পশ্চিম জার্মানিতে বাংলাদেশের প্রথম রাষ্ট্রদূত হিসেবে নিয়োজিত ছিলেন। ১৯৭৬ সালের পর সুইজারল্যান্ড, অস্ট্রিয়া এবং ভ্যাটিকানেও একই পদে অধিষ্ঠিত ছিলেন।

এছাড়াও, আন্তর্জাতিক পরমাণু শক্তি সংস্থা বা আইএইএ এবং "জাতিসংঘের শিল্পাঞ্চল উন্নয়ন সংস্থা" বা ইউনিডো'র প্রথম স্থায়ী প্রতিনিধি ছিলেন তিনি।

১৯৮৬ সালে জাতিসংঘের সাধারণ পরিষদের ৪১তম অধিবেশনে সভাপতির দায়িত্ব পালন করেন। 

সঠিক অনুচ্ছেদ শিরোনাম কোনটি?
titleA. সম্মাননা
titleB. স্বাধীনতা যুদ্ধে অংশগ্রহণ
titleC. কর্মজীবন
titleD. রাজনৈতিক জীবন
উত্তর: titleC
এক বন্ধুর অনুপ্রেরণায় ক্রুশ্চেভ পূর্বেকার কর্মক্ষেত্র ডনবাস অঞ্চলের রুটচেঙ্কোভো খনিতে ১৯২১ সালে রাজনৈতিক সংক্রান্ত সহকারী পরিচালক হিসেবে নিযুক্ত হন। সেখানে তখনো কিছু বলশেভিকদের আবাসস্থল ছিল। ঐ সময় লেনিনের "নতুন অর্থনৈতিক তত্ত্ব" বা নীতি দ্বিধাবিভক্ত হয়ে পড়ে।
তা হলো - কিছু মানদণ্ডের ভিত্তিতে ব্যক্তিগত প্রতিষ্ঠান কিংবা মালিকানাধীন সংস্থাগুলো পরিচালিত হবে যা বলশেভিকদের চিন্তাধারার সাথে মিলে যায়। কিন্তু নিকিতা ক্রুশ্চেভ রাজনৈতিক সংক্রান্ত দায়িত্ববোধ থেকে বিচ্যুত হয়ে যুদ্ধের বছরগুলোতে থেমে থাকা খনিগুলোতে পূর্ণোদ্যমে উৎপাদন চালু করতে উঠে-পড়ে লেগে যান।
তিনি যুদ্ধের কারণে বন্ধ খনির মেশিনগুলো চালু করতে সহায়তা করেন এবং পুরনো খনিগুলো পরিদর্শনে ভ্রমণ করেন। ক্রুশ্চেভ রুটচেঙ্কোভো খনি পরিচালনায় পুরোপুরি সফলকাম ছিলেন। ফলে ১৯২২ সালের মাঝামাঝি সময়ে কাছাকাছি পাস্তুখভ খনি পরিচালনার জন্য প্রস্তাবনা পান। কিন্তু এ প্রস্তাব নাকচ করে দেন তিনি। তিনি জুজুভকায় নতুন প্রতিষ্ঠিত দন্তেস্ক ন্যাশনাল টেকনিক্যাল ইউনিভার্সিটিতে সম্পৃক্ত হবার চেষ্টা চালাচ্ছিলেন। তার ঊর্ধ্বতন কর্মকর্তারা তাকে সেখানে যেতে নিষেধ করেন। যেহেতু তিনি মাত্র চার বছর আনুষ্ঠানিক শিক্ষা গ্রহণ করেছেন তাই তিনি রাবফাকের "টেকনিকাম" প্রোগ্রামে অংশগ্রহণ করেন যা ছিল অল্পশিক্ষিত ছাত্রদেরকে উচ্চ বিদ্যালয়ের স্তরে নিয়ে যেতে সাহায্য করা। রাবফাক অর্জনের পর ক্রুশ্চেভ রুটচেঙ্কোভো খনিতে তার কাজ চালিয়ে যেতে লাগলেন। তার একজন শিক্ষক পরে ক্রুশ্চেভ সম্পর্কে মূল্যায়ণ করেন যে, তিনি একজন দূর্বল প্রকৃতির ছাত্র ছিলেন। বরঞ্চ তিনি অগ্রগামী ব্যক্তি হিসেবে সোভিয়েট ইউনিয়নের কমিউনিস্ট পার্টিতেই অধিকতর সফলকাম ছিলেন। ১৯২২ সালে রাবফাকে ভর্তির পরপরই নিকিতা সমগ্র টেকনিকাম প্রোগামে কমিউনিস্ট পার্টির সচিব হিসেবে নিযুক্ত হন এবং জুজুভকায় পার্টির সদস্য হিসেবে গভার্নিং কাউন্সিলের সদস্য হন। তিনি সংক্ষিপ্ত সময়ের জন্য লিওন ট্রটস্কি'র সমর্থক ছিলেন যা ছিল জোসেফ স্ট্যালিনের প্রশ্নবিদ্ধ হওয়া পার্টির গণতন্ত্রের বিপক্ষে। এ সমস্ত কার্যকলাপের ফলে তিনি খুব কম সময়ই পড়াশোনায় সময় ব্যয় করেছেন কিংবা মনোযোগী হতে পেরেছেন এবং পরে নিকিতা ক্রুশ্চেভ দাবী করেছেন যে তিনি রাবফাক পড়াশোনার পর্বটি সমাপণ করেছেন। ফলে, এটি অস্পষ্ট রয়ে যায় যে কোনটি সত্য ছিল!

১৯২২ সালে মারুসিয়া নাম্নী জনৈক মহিলার প্রেমে পড়েন ক্রুশ্চেভ এবং দ্বিতীয় পত্নী হিসেবে তাকে গ্রহণ করেন। কিন্তু তাদের দাম্পত্য সম্পর্ক খুব দ্রুত ভেঙ্গে যায়। পরবর্তীতে তিনি মারুসিয়াকে সাহায্য করেন যখন তাদের কন্যা সন্তান গুরুতর অসুস্থ হয়ে পড়ে। বিবাহ-বিচ্ছেদের পর ক্রুশ্চেভ আবারো নিনা পেট্রোভনা কুখারচুক নাম্নী এক উচ্চ শিক্ষিত পার্টি সংগঠকের কন্যার প্রেমে পড়েন। তারা উভয়েই স্বামী-স্ত্রী হিসেবে ঘর-সংসার করতে থাকেন এবং তারা ১৯৬৫ সাল পর্যন্ত বিয়ের পিঁড়িতে বসেননি। তাদের সংসারে দু'টো সন্তান - পুত্র হিসেবে ১৯৩৫ সালে সার্গেই ক্রুশ্চেভ এবং কন্যা হিসেবে ১৯৩৭ সালে এলিনা জন্মগ্রহণ করে।

১৯২৫ সালের মাঝামাঝি সময়ে স্ট্যালিনো'র নিকটে পেট্রোভো-ম্যারিনস্কি নিয়ে গঠিত রাইকোম বা জেলায় পার্টির সচিব হিসেবে নিযুক্ত হন। রাইকোম হচ্ছে ৪০০ বর্গকিলোমিটার আয়তনবিশিষ্ট এলাকা। ক্রুশ্চেভ ধারাবাহিকভাবে নিজ সাম্রাজ্যকে তুলে ধরেন এবং যে-কোন ক্ষুদ্র বিষয়েও তিনি গভীর আগ্রহ দেখাতেন।
১৯২৫ সালের শেষ দিকে মস্কোতে অনুষ্ঠিত চতুর্দশ সোভিয়েট কমিউনিস্ট পার্টিতে তিনি বিনা প্রতিদ্বন্দ্বিতায় প্রতিনিধি হিসেবে নির্বাচিত হন।

সঠিক অনুচ্ছেদ শিরোনাম কোনটি?
titleA. স্বীকৃতি
titleB. ডনবাসের বছরগুলোয়
titleC. দেহাবসান
titleD. সন্তানের বিমান দূর্ঘটনায় মৃত্যু
উত্তর: titleB